PLANUL STRATEGIC DE DEZVOLTARE
PRIVIND ACTIVITATEA CENTRULUI DE ZI FĂCĂENI
 ÎN PERIOADA 2024-2029


Scopul serviciului social Centrului de Zi Făcăeni, este: sprijinirea şi asistarea părinţilor/potenţialilor părinţi pentru a face faţă dificultăţilor psihosociale care afectează relaţiile familiale, pentru dezvoltarea competenţelor parentale, pentru prevenirea separării copilului de familia sa şi sprijinirea copiilor atunci când apar probleme în dezvoltarea acestora
Centrul Social îşi propune pentru următorii 5 ani să acorde servicii de protecţie şi asistenţă socială atât copiilor cât şi familiilor acestora, pe baza evaluării psihosociale, în vederea prevenirii abandonului social,  şcolar şi a separării copilului de familia sa, cu scopul de a-i sprijini pe părinţi în realizarea obligaţiilor ce le revin cu privire la situtia lor socială și familială, precum și față de copii. Aceste servicii vor fi complementare demersurilor şi eforturilor propriei familii, aşa cum decurg din obligaţiile şi responsabilităţile familiei extinse, precum şi serviciilor oferite de către  comunitate, unităţile de învăţământ şi de alţi furnizori de servicii sociale, corespunzător nevoilor individuale ale beneficiarului în contextul său socio-familial. 
Centrul de Zi Făcăeni, va sprijini şi asista beneficiarii  pentru a face faţă dificultăţilor psihosociale care afectează relaţiile familiale, sociale şi şcolare, pentru dezvoltarea competențelor parentale și sociale, pentru prevenirea separării copilului de familia sa  și pentru reinserție şcolară şi va sprijini beneficiarul atunci când apar probleme în dezvoltarea sa.

Obiectiv general 1: Promovarea unui sistem coerent, coordonat şi integrat de asistenţă socială pentru copiii care provin din familii cu probleme sociale, aflaţi în risc de abandon şcolar :
1.Îmbunătăţirea metodologiei de lucru:
· realizarea şi îmbunătăţirea documentaţiilor conform legislaţiei în vigoare;
· însusirea şi aplicarea cadrului legislativ actual, modificat şi /sau completat în vederea abordării integrate a stării sociale a familiilor beneficiarilor asistaţi;
· aplicarea standardelor de calitate privind serviciile sociale acordate copiilor;
· elaborarea regulamentelor, codul etic, cartei drepturilor beneficiarilor ;
· crearea unei baze de date privind copiii care provin din familii aflate în dificultate ; 

2. Dezvoltarea resurselor umane din domeniul protecţiei copilului :
· implicarea educatorilor, învăţătorilor, profesorilor din comunitate în programele destinate copiilor care provin din familii cu probleme sociale, in activitatile centrului.
· evaluarea resurselor umane existente şi a nevoilor de formare a personalului; 
· identificarea de programe de pregătire iniţială şi continuă , şi elaborarea curriculei de formare în funcţie de abilităţile ce trebuie dezvoltate

Obiectiv general 2: Combatarea riscului de excluziune socială a beneficiarilor care provin din familii cu probleme sociale :
Dezvoltarea şi diversificarea serviciilor sociale :
· întărirea colaborării asistentului social cu medicul de familie al familiei aflate în dificultate, aflat în evidenţa serviciului nostru, atunci când starea de sănătate a beneficiarului este precară ;
· continuarea programului de sărbătorire a copiilor de la Centru:
· promovarea parteneriatelor cu organizaţiile guvernamentale şi neguvernamentale care activează în domeniul protecţiei copilului şi familiei ;

Obiectiv general 3: Promovarea participării beneficiarilor şi a familiei la viaţa socială şi cultivarea relaţiilor interumane :
Dezvoltarea personală:
· dezvoltarea de programe educaţional –ocupaţionale în Centrul Social în vederea încurajării integrării sociale optime a acestora ;
· dezvoltarea de abilităţi psiho-sociale în vederea promovării unor comportamente de viaţă independente

Obiectiv general 4: Promovarea activităţii Centrului de Zi Făcăeni în comunitate :
· realizarea şi distribuirea unor pliante de prezentare care cuprind serviciile şi activităţile oferite în cadrul serviciului ;
· promovarea unei imagini pozitive a beneficiarilor serviciilor sociale furnizate de către instituţia noastră ;

Obiectiv general 5: Promovarea participării şi colaborării între toţi factorii implicaţi în domeniul social :
· realizarea unei strategii de promovare a parteneriatelor care să se bazeze pe nevoile existente în comunitate :
· identificarea potenţialilor parteneri din comunitate şi înaintarea de propuneri de colaborare;
· incheierea de convenţii de parteneriat ;
· crearea unei reţele de susţinere, pentru familiile aflate în dificultate, prin implicarea a cât mai multor factori din comunitate (familie, instituţii, organizaţii, etc.) în rezolvarea problemelor acestora.

Misiunea centrului este aceea de a preveni abandonul şcolar, social  si familial prin asigurarea pe timpul zilei a unor activităţi de îngrijire, educaţie, recreere–socializare, consiliere, dezvoltare a deprinderilor de viaţă independentă pentru beneficiari cât şi a unor activităţi de sprijin, consiliere, educare pentru membrii familiei extinse.

